RAY DYLAN | PLATINUM PROMOSIES
Ray op twitter
Ray Dylan is al sedert 2002 een van Suid-Afrika se geliefdste sangers met sy debuutalbum New Kid in Town. Sedert dien het hy al verskeie hoogtepunte beleef onder andere duette saam met Nicholis Louw en Karen Zoid.
Dié sanger is 'n volronde kunstenaar geseën met een van die beste stemme in Suid-Afrikaanse musiek, styl veelsydig en 'n energieke kunstenaar wat die elektriese kitaar tydens sy optredes laat kreun. Met polsende ritmeplukkers en sielstrelende ballades bied Ray Dylan se albums wydtreffende musiek.
Ray Dylan het begin deur gigs in pubs en klubs en vandag spog hy met 'n rits treffers onder andere Wys my hoe, Soek jou hier, soek jou daar, Hokaai Stoppie Lorrie, Dis Verby, Hier binne klop 'n Boerehart, Breek die Ys en Jessica.
Ray Dylan is gebore Jacobus Frederik Jersich op 15 Augustus 1978 te Odendaalsrus, vandag woon hy in die Vrystaatse dorpie Parys.